eo hbs_lat eo eo hbs_lat eo eo pt eo eo en eo eo eo lt eo eo it pl pl de hbs_lat eo pt eo la eo eo pl eo hu eo en eo pl eo wuu eo fr eo eo pt it eo eo eo eo eo eo eo eo eo eo en eo pl eo eo eo eo pl eo eo eo eo pl en eo eo eo eo eo eo eo eo eo eo eo eo lt eo eo eo eo de es eo eo eo eo eo sv ur eo eo eo eo es eo eo eo eo eo eo eo eo tr nl eo eo it eo eo eo eo eo eo eo eo eo eo eo eo ar ru sv bg hbs_lat ca hbs_lat pl da de hsb en es et fa fi fr lt he hbs_lat it hu hy id it ja ka kk ko it lt lv en ms nl nb nb fr pl pt ro ru en hbs_lat en sk sl hbs_lat sv tr fy pl zh eo eo eo eo eo eo eo eo eo
Mjeŝko la 1-a (Pollando) - Vikipedio
El Vikipedio, la libera enciklopedio
Mjeŝko pentrita de Jan Matejko, 19-a jarcento
Oda of Haldensleben • Dobrava [#]
Boleslao la 1-a • Sigrid la Fiera • Mieszko Mieszkowic • Świętopełk Mieszkowic • Lambert Mieszkowic • Gunhilda [#]
Margrafo de la Norda Markio
v • d • r
Supozata grandeco de la lando de Mjeŝko la 1-a
Mjeŝko la 1-a, pole Mieszko (naskiĝis 922-945, mortis la 25-an de majo 992) – princo de Pollando el la dinastio Piastoj reganta de ĉ. 960. Filo de Siemomysł, nepo de Lestek. Patro de Boleslao la 1-a kaj la filino Sigrid. Frato de Czcibor (latine Cidebur). Laŭ patrina parenceco avo de Knuto la Granda. Nepoj de Mjeŝko la 1-a lernis jam la grekan lingvon kaj la latinan en Krakovo.
Vivo[redakti | redakti fonton]
Mjeŝko la 1-a estas unua historia reganto de polanoj (konjektata antikva tribo, antaŭuloj de la nunaj poloj), konsiderata fakta kreinto de la pola ŝtateco. Li daŭrigis politikon de sia patro kaj avo, kiuj kiel regantoj de pagana princlando troviĝanta sur la terenoj de la nuntempa Grandpolujo, pere de aliancoj kaj militforto subordigis al si Kujavion kaj verŝajne Orientan Pomerion kaj Mazovion. Dum pli granda periodo de sia regado li batalis pri Okcidenta Pomerio, okupante ĝin ĝis la rivero Odro. Dum siaj lastaj vivojaroj ekmilitis kun Ĉeĥio konkerante Silezion kaj verŝajne Malgrandpolujon.
Danke al kristanigo en 966 kaj edziĝo (en 965) kun Dobrava Mjeŝko enigis sian ŝtaton en la kulturon de okcidenta kristanismo. Krom konkerado grandan signifon por estonteco de la princlando estis internaj reformoj por plua konstruo kaj plibonigo de la ŝtato.
Konservitaj fontoj permesas aserti, ke Mjeŝko estis lerta politikisto, talenta militisto kaj karisma reganto. Li lertis en diplomatio ligante aliancojn unue kun Ĉeĥio, poste kun Svedio kaj Sankta Romia Imperio de Germana Nacio. En eksterlanda politiko gvidis sin antaŭ ĉio laŭ naciaj aferoj paktante eĉ kun siaj pli fruaj malamikoj. Al siaj filoj postlasis la ŝtaton kun pli alta pozicio en Eŭropo kaj almenaŭ duobligita teritorio.
Bibliografio[redakti | redakti fonton]
Gall Anonim, Kronika polska (Pola kroniko), tradukis Roman Grodecki, enkonduko kaj prilaboro Marian Plezia, Eldonejo Ossolineum, Wrocław 2003, ISBN 83-04-04610-5
Thietmar, Kronika, Wrocław 2004.
Jerzy Strzelczyk, Mieszko I (Mjeŝko la 1-a), Wydawnictwo Poznańskie, Poznań, 2013, p. 232
Vidu ankaŭ[redakti | redakti fonton]
Boleslao la 1-a (Pollando), lia filo
Boleslao la 1-a (Bohemio), lia bopatro
Sven Forkbarba, lia bofilo
Ĉi tiu artikolo ankoraŭ estas ĝermo pri biografio.
Helpu al Vikipedio plilongigi ĝin. Se jam ekzistas alilingva samtema artikolo pli disvolvita, traduku kaj aldonu el ĝi (menciante la fonton).
Eksteraj ligiloj[redakti | redakti fonton]
Raport z odkrycia palatium Mieszka I raporto pri malkovro de la mezepoka ĉefsidejo de Mjeŝko la 1-a sur paĝoj de la Instituto de Prahistorio ĉe Universitato Adam Mickiewicz
Naskiĝintoj en la 10-a jarcento
Paĝoj kiuj uzas ISBNajn magiajn ligilojn
Informoj pri la paĝo
Citi ĉi tiun artikolon
Ĉi tiu paĝo estis lastafoje redaktita je 20:11, 25 jun. 2017.
La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj aplikeblas. Vidu la uzkondiĉojn por detaloj.
Regularo pri respekto de la privateco
Vidigo por porteblaj aparatoj